શહેરના ખાણી-પીણી માટે વખણાતા નામોમાંનું આ એક નામ છે. રાયપુર ભજિયાનો સ્વાદ લોકો 1903થી માણી રહ્યા છે. રાયપુર દરવાજા પાસે આવેલા આ ભજિયા હાઉસના બટાકાના ભજિયા ખૂબ વખણાય છે, જેમાં મિક્સ ભજિયા પણ આવે છે. આ જગ્યા પર લોકો વારંવાર ભજિયા ખાવા માટે આવે છે તેનું કારણ છે અહીનો જીભે ચોંટી જાય તેવો ટેસ્ટ અને ક્વોલિટી. રાયપુર ભજિયા હાઉસના જૂના ગ્રાહકે અમારા સહયોગી અખબાર મિરર સાથે કરેલી વાતચીતમાં જણાવ્યું કે, આ ભજિયામાં લાલ મરચાના પાઉડરનો નહીં પણ લીલા મરચાનો ઉપયોગ કરવામાં આવે છે જે તેને યુનિક બનાવે છે.